The Game (reperis)
Jayceon Terrell Taylor (g. 1979 m. lapkričio 29 d.), geriau žinomas kaip The Game – amerikiečių reperis ir aktorius iš Komptono. Savo karjerą pradėjo 2002 m., išleidęs pirmąjį dainų rinkinį („mixtape“) „You Know What It Is Vol. 1“. Neilgai trukus jį pastebėjo hiphopo atlikėjas Dr. Dre ir The Game pasirašė kontraktą su jo įrašų kompanija „Aftermath Entertainment“. 2023 m. duomenimis, atlikėjas yra išleidęs vienuolika studijinių albumų, iš kurių naujausiasis, „Drillmatic – Heart vs. Mind“, išleistas 2022 m. rugpjūtį. 2012 m. The Game įkūrė savo įrašų kompaniją „Blood Money Entertainment“.